Document ID: 31998R2785

ΚΑΝΟΝΙΣΜΟΣ (ΕΚ) αριθ. 2785/98 ΤΗΣ ΕΠΙΤΡΟΠΗΣ της 22ας Δεκεμβρίου 1998 για την τροποποίηση της διάρκειας των εγκρίσεων των προσθέτων που αναφέρονται στο άρθρο 9ε παράγραφος 3, της οδηγίας 70/524/ΕΟΚ του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στην διατροφή των ζώων (1), όπως τροποποιήθηκε τελευταία από την οδηγία 98/19/ΕΚ της Επιτροπής (2), και ιδίως τα άρθρα 9κ και 3,
Εκτιμώντας:
ότι οι διατάξεις της οδηγίας 70/524/ΕΟΚ προβλέπουν τη δυνατότητα να επιτραπούν νέες πρόσθετες ύλες ή νέες χρήσεις προσθέτων υλών, λαμβάνοντας υπόψη την εξέλιξη των επιστημονικών και τεχνικών γνώσεων 7
ότι μπορεί να δοθεί προσωρινή έγκριση για μια νέα πρόσθετη ύλη ή νέα χρήση για περίοδο πέντε ετών, εάν, λαμβανομένης υπόψη της επιτρεπόμενης περιεκτικότητας στις ζωοτροφές, δεν θίγει την υγεία των ανθρώπων ή των ζώων, ή το περιβάλλον, δεν βλάπτει τον καταναλωτή αλλοιώνοντας τα χαρακτηριστικά των ζωικών προϊόντων, αν μπορεί να ελεγχθεί στις ζωοτροφές και, μπορεί να θεωρηθεί βάσει των διαθέσιμων αποτελεσμάτων, ότι, ενσωματωμένη στις ζωοτροφές, έχει θετικό αποτέλεσμα στα χαρακτηριστικά αυτών των ζωοτροφών ή στα ζωικά προϊόντα 7
ότι δεν έχει περατωθεί η μελέτη των διαφόρων προσθέτων που αναφέρονται στο άρθρο 9ε παράγραφος 3 της οδηγίας 70/524/ΕΟΚ, που μπορούν να εγκριθούν προσωρινά σε εθνικό επίπεδο έως τις 30 Νοεμβρίου 1998 7 ότι, κατά συνέπεια, πρέπει να παραταθεί η διάρκεια εγκρίσεως των ουσιών αυτών, λαμβάνοντας υπόψη το γεγονός ότι η διάρκεια της προσωρινής εγκρίσεως των προσθέτων αυτών δεν μπορεί να υπερβεί τα πέντε έτη 7
ότι η Επιτροπή ζήτησε τη γνώμη της επιστημονικής επιτροπής ζωοτροφών, όσον αφορά τους μικροοργανισμούς που περιλαμβάνονται στο παράρτημα του παρόντος κανονισμού 7 ότι η εν λόγω επιτροπή διετύπωσε γνώμη που αφορά κυρίως την ασφάλεια αυτών των πρόσθετων ουσιών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τις ζωοτροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πρόσθετα που αναφέρονται στο παράρτημα του παρόντος κανονισμού μπορούν να εγκριθούν σύμφωνα με την οδηγία 70/524/ΕΟΚ με τους όρους που περιλαμβάνονται στο εν λόγω παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Δεκεμβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1998.

Labels: 0
17
6